พอดีเคยผ่าตัดตาด้วยโรคจอประสาทตาลอกมาสองครั้งครับ ผ่าตัด2ครั้งไม่ดีขึ้นเลยจะให้ผ่ารอบที่3 แต่ไม่ได้ไปผ่า น้ำมันที่ใส่ไว้ในตาไม่ได่ผ่าเอาออก ตอนนี้ก็2ปีแล้วครับที่ไม่ได้ไปผ่าออก เป็นอันตรายไหมครับ จะมีผลอะไรไหม
สวัสดีค่ะ ในกรณีที่มีจอประสาทตาหลุดลอก จักษุแพทย์อาจพิจารณาทำการผ่าตัดด้วยการใส่แก๊ซหรือน้ำมันซิลิโคนเข้าไปในดวงตา เพื่อให้แก๊ซหรือน้ำมันซิลิโคนลอยขึ้นไปดันจอประสาทตาให้ราบติดกับลูกตามากที่สุด ซึ่งจะทำให้จอประสาทตากลับเข้าที่ความแตกต่างของการใส่แก๊ซหรือน้ำมันซิลิโคนคือ ถ้าเป็นแก๊ซไม่ต้องไปเอาออก มันจะระเหยไปได้เอง แต่ถ้าเป็นน้ำมันซิลิโคน จำเป็นต้องทำการผ่าตัดเอาออกหลังการรักษาค่ะแนะนำกลับไปพบจักษุแพทย์ที่ดูแลเพื่อเอาน้ำมันดังกล่าวออก เนื่องจากน้ำมันซิลิโคนเป็นของแปลกปลอมในร่างกาย หากปล่อยทิ้งไว้ก็อาจทำให้เกิดการอักเสบหรือการแพ้ตามมาได้ค่ะ